ນຶ່ງໃນ 4 ຂອງພວກຜູ້ຊາຍ ເອເຊຍ ເຄີຍຂົ່ມຂືນ ແມ່ຍິງ
ສ່ວນ​ໃຫຍ່​ຂອງ​ພວກກະ​ທໍາການຂົ່ມຂືນສໍາເລົາວ່າ ບໍ່​ໄດ້​ປະ​ເຊີນ​ກັບການຖືກລົງ​ໂທດ ທາງ​ກົດໝາຍ​ແຕ່​ຢ່າງ​ໃດ​ ໃນ​ການ​ກະທໍາ​ທີ່​ຜິດ​ສິນລະ​ທໍາ​​ນີ້.
ເກືອບນຶ່ງສ່ວນສີ່ຂອງພວກຜູ້ຊາຍ ຢູ່ໃນ 6 ປະເທດເອເຊຍ ທີ່ໄດ້ ຖືກສໍາພາດ ໃນການສຶກສາ ຄົ້ນຄ້ວາຂອງອົງການສະຫະປະຊາ ຊາດນັ້ນ ຍອມຮັບສາລະພາບວ່າ ພວກເຂົາເຈົ້າໄດ້ທໍາການ ຂົ່ມຂືນສໍາເລົາ ຢ່າງນ້ອຍເທື່ອນຶ່ງ ການສຶກສາຄົ້ນຄ້ວາດັ່ງກ່າວ ທີ່ໄດ້ພິມເຜີຍແຜ່ໃນວັນອັງຄານມື້ນີ້ ໂດຍວາລະສານ Lancet ຊຶ່ງເປັນວາລະສານການແພດຂອງໂລກ ໄດ້ທໍາການສໍາພາດພວກຜູ້ຊາຍຫຼາຍກວ່າ 10 ພັນຄົນ ທີ່ອາໄສຢູ່ ໃນບັງກລາເເດັສ, ຈີນ, ກໍາປູເຈຍ, ອິນໂດເນເຊຍ, ສຣີລັງກາ ແລະ ປາປົວນີວກິນີ ປະມານ 10% ຂອງພວກຜູ້ຊາຍທີ່ໃຫ້ສໍາພາດນັ້ນ ໄດ້ກ່າວວ່າ ພວກເຂົາເຈົ້າມີເພດສໍາພັນ ໂດຍ ປາດສະຈາກການຍິນຍອມ ກັບແມ່ຍິງ ຊຶ່ງບໍ່ແມ່ນຄູ່ຂອງພວກເຂົາເຈົ້າ ແຕ່ວ່າຈໍາ ນວນດັ່ງກ່າວ ໄດ້ກະໂດດສູງຂຶ້ນ ເວລາຄູ່ຂອງພວກເຂົາເຈົ້າ ໄດ້ຮ່ວມໃນການຕອບຄໍາຖາມ ຂອງການສໍາພາດນໍານັ້ນ ມີເກືອບເຄິ່ງນຶ່ງໄດ້ຍອມຮັບວ່າ ພວກຕົນເປັນຜູ້ກະທໍາຜິດແທ້ ແລະຍອມຮັບວ່າໄດ້ຂົ່ມຂືນ ສໍາເລົາພວກແມ່ຍິງຫຼາຍໆຄົນຊຶ່ງສ່ວນໃຫຍ່ຂອງພວກກະທໍາການເຫຼົ່ານີ້ກ່າວວ່າ ພວກຕົນ ບໍ່ໄດ້ປະເຊີນກັບການຖືກລົງໂທດທາງກົດໝາຍແຕ່ຢ່າງໃດ ຂອງການກະທໍາທີ່ຜິດສິນ ລະທໍາເຫຼົ່ານີ້ ບັນດາຜູ້ຂຽນລາຍງານການສຶກສາຄົ້ນຄ້ວາໄດ້ເຕືອນວ່າ ການສໍາຫຼວດດັ່ງກ່າວນີ້ ບໍ່ໄດ້ ສະທ້ອນໃຫ້ເຫັນສະຖິຕິຂອງການຂົ່ມຂືນສໍາເລົາໃນບັນດາປະເທດທີ່ພວກເຂົ້າເຈົ້າທໍາ ການສຳ ຫຼວດແຕ່ຢ່າງໃດ ເພາະວ່າມັນໄດ້ຈໍາກັດຢູ່ພຽງແຕ່ສະຖານທີ່ 9 ແຫ່ງເທົ່ານັ້ນ ພວກເຂົາເຈົ້າກັບເວົ້າວ່າ ການສຶກສາຄົ້ນຄ້ວາທີ່ວ່ານີ້ຈະຊ່ອຍຊຸກຍູ້ໃນການດຳເນີນ ຄວາມພະຍາຍາມ ປ້ອງກັນການຂົ່ມຂືນສໍາເລົາແລະການກໍ່ຄວາມຮຸນແຮງອື່ນໆຕໍ່ ພວກແມ່ຍິງ